ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में 70,000 से ज्यादा कोविड-19 रोगियों के डिस्चार्ज होने के साथ ही,एक दिन में स्वस्थ होने वालों की रिकॉर्ड संख्या दर्ज की गई
कुल मामलों में तीन-चौथाई से ज्यादा लोग ठीक हो चुके हैं
ठीक हुए कुल मामलों की संख्या 31लाख के पार
भारत में“टेस्ट, ट्रेक और ट्रीट” रणनीति के ठोस और सकारात्मक परिणाम सामने आ रहे हैं। भारत में ठीक होने की दर ने एक ही दिन में 70,000 से ज्यादा रोगियों के डिस्चार्ज होने के रिकॉर्ड स्तर को प्राप्त कर लिया है। पिछले 24 घंटे में, सबसे ज्यादा 70,072 को डिस्चार्ज किया गया। कोविड-19 के रोगियों की इस प्रकार से अत्यधिक संख्या में ठीक होने और अस्पतालों और होम आइसोलेशन से छुट्टी प्रदान किए जाने के कारण, अब ठीक होने की दर बढ़कर 77.23 प्रतिशत हो गई है। इसके कारण कोविड-19 के मामले में मृत्यु दर में भी गिरावट दर्ज की गई है, जो आज के दिन में 1.73 प्रतिशत के नए निचले स्तर पर पहुंच चुका है।
परीक्षण के माध्यम से शीघ्र पहचान करने के कारण, दैनिक रोगियों की संख्या में बढ़ोत्तरी हुई है लेकिन रोगियों का समय पर और उचित नैदानिक उपचार पर ध्यान केंद्रित करने के साथ-साथ निगरानी और संपर्क ट्रेसिंग पर ध्यान दिए जाने के कारण उनके शीघ्र स्वस्थ होने की व्यवस्था भी सुनिश्चित हुई है। ठीक होने वालों की ज्यादा संख्या और घटती मृत्यु दर से पता चलता है कि भारत द्वारा अपनाई गई वर्गीकृत रणनीति ने बहुत काम किया है।
भारत में कोविड-19 के सक्रिय मामलों  की तुलना में 22.6 लाख से ज्यादा लोग ठीक हुए हैं। वर्तमान समय में सक्रिय मामलों की संख्या देश के कुल पॉजिटिव मामलों का केवल 21.04 प्रतिशतहै।
आज कुल ठीक हुए लोगों की संख्या 31 लाख  के आंकड़े को पार कर चुकी है। पांच राज्यों ने ठीक होने की दर में कुल मिलाकर 60 प्रतिशत का योगदान दिया है। महाराष्ट्र में ठीक होने वालों की संख्या सबसे ज्यादा है जो कि लगभग 21 प्रतिशत, इसके बाद तमिलनाडु , आंध्र प्रदेश , कर्नाटक  और उत्तर प्रदेश  हैं।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIAदेखें।
कोविड-19 से संबंधित तकनीकी सवाल technicalquery.covid19[at]gov[dot]inऔर अन्य सवाल ncov2019[at]gov[dot]inएवं @CovidIndiaSevaपर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
एमजी/एएम/एके/डीसी-
(Visitor Counter : 222
दिल्ली विश्वविद्यालय ने भारतीय राष्ट्रीय आंदोलन के हमारे राष्ट्रीय प्रतीक - शहीद भगत सिंह, सुखदेव थापर और शिवराम राजगुरु के शहादत के 90 वर्ष पूरे होने पर उन्हें श्रद्धांजलि देने के लिए 'शहीद दिवस' पर एक कार्यक्रम का आयोजन 23 मार्च, 2021 को वाइसरीगल लॉज के कन्वेंशन हॉल में किया गया। इस अवसर पर केंद्रीय शिक्षा मंत्री श्री रमेश पोखरियाल 'निशंक' मुख्य अतिथि के रूप में उपस्थित हुए और दिल्ली विश्वविद्यालय के कुलपति, प्रोफेसर पी.सी. जोशी ने समारोह की अध्यक्षता की। इस अवसर पर केंद्रीय शिक्षा मंत्री ने शहीद भगत सिंह स्मारक का उद्घाटन किया।
राष्ट्रीय नायकों द्वारा दिए गए बलिदानों का सम्मान करने और उनके जीवन से प्रेरणा लेने के लिए भारत सरकार ने 23 मार्च को 'शहीद दिवस' के रूप में घोषित किया है। इतिहास मानव समाज को महत्वपूर्ण सबक देता है और इस तरह के आयोजन हमें हमारे पूर्वजों द्वारा आजादी के लिए दिए गए बलिदानों की याद दिलाते हैं। इसके मूल्यों को समझकर हम लोगों के बीच स्वतंत्रता की लौ को प्रज्वलित रख सकते हैं।
दिल्ली विश्वविद्यालय में आयोजित 97वें दीक्षांत समारोह के अवसर पर, श्री पोखरियाल ने आज के युवाओं में प्रेरणा और गौरव पैदा करने वाली घटनाओं को याद रखने की आवश्यकता पर जोर दिया, ताकि उन मूल्यों को आत्मसात किया जा सके, जो हमारे राष्ट्रीय नायकों ने स्वतंत्र भारत को एक वास्तविकता बनाने में शहादत दी है।
भगत सिंह स्मारक में स्वतंत्रता सेनानियों की पुस्तकों के मौजूदा संग्रह को केंद्रीय शिक्षा मंत्री द्वारा "शहीद स्मृति पुस्तकालय" में परिवर्तित करने की घोषणा की गई है। दिल्ली विश्वविद्यालय के संगीत संकाय के छात्रों और संकाय सदस्यों द्वारा प्रस्तुत देशभक्ति गीतों के माध्यम से शहीद भगत सिंह और उनके साथियों को श्रद्धांजलि दी गई। विश्वविद्यालय के वाइसरीगल लॉज के तहखाने में स्थित चैंबर में शहीद भगत सिंह को श्रद्धांजलि दी गई जहां उन्हें कैद किया गया था।
विश्वविद्यालय ने सभी कॉलेजों में विभिन्न प्रतियोगिताओं-कविता, गीत, नारा और निबंध लेखन का आयोजन किया। इन प्रतियोगिताओं के विषय शहीद दिवस से संबंधित थे। पुरस्कार विजेता छात्रों को प्रोफेसर पी.सी. जोशी, कुलपति, दिल्ली विश्वविद्यालय द्वारा सम्मानित किया गया। बाद में, पुरस्कार विजेता छात्रों ने भी मेहमानों के सामने अपनी प्रतिभा दिखाई। दिल्ली विश्वविद्यालय के उप-कुलपति ने घोषणा की कि भगत सिंह स्मारक छात्रों और विश्वविद्यालय कम्यूनिटी के लिए स्वतंत्रता और बलिदान के मूल्यों को बनाए रखने के लिए खुला रहेगा।
संघ लोक सेवा आयोग
सम्मिलित रक्षा सेवा परीक्षा , 2019 - अंतिम परिणाम की घोषणा
निम्नलिखित सूचियां योग्यताक्रम में उन 196  उम्मीदवारों की हैं जिन्होंने संघ लोक सेवा आयोग द्वारा सितंबर, 2019 में आयोजित सम्मिलित रक्षा सेवा परीक्षा , 2019 और रक्षा मंत्रालय के सेवा चयन बोर्ड द्वारा लिए गए एसएसबी साक्षात्कारों के परिणाम के आधार पर भारतीय सैन्य अकादमी, देहरादून के 149वें  पाठ्यक्रम; भारतीय नौसेना अकादमी, इजीमला, केरल तथा वायु सेना अकादमी, हैदराबाद  प्रशिक्षण पाठ्यक्रम अथार्त 208/एफ पाठ्यक्रम में प्रवेश हेतु अर्हता प्राप्त कर ली है।
विभिन्न पाठकयक्रमों की तीन सूचियों में कुछ समान उम्मीदवार भी हैं। भारतीय सैन्य अकादमी के लिए सरकार द्वारा यथा सूचित रिक्तियों की संख्या 100 [जिनमें एन. सी. सी. 'सी प्रमाण पत्र धारकों'  के लिए आरक्षित 13 रिक्तियां शामिल हैं।], भारतीय नौसेना अकादमी इजीमला, केरल कार्यकारी  के लिए 45 [जिनमें एन. सी. सी. 'सी प्रमाण पत्र धारकों'  के लिए आरक्षित 06 रिक्तियां शामिल हैं।] और वायु सेना अकादमी, हैदराबाद के लिए 32 [जिनमें एनसीसी विशेष प्रवेश के माध्यम से एन. सी. सी. 'सी प्रमाण पत्र धारकों'  के लिए आरक्षित 03 रिक्तियां शामिल हैं।] हैं।
आयोग ने भारतीय सैन्य अकादमी, भारतीय नौसेना अकादमी तथा वायु सेना अकादमी में प्रवेश के लिए क्रमश: 2699, 1592 और 0611 उम्मीदवारों को लिखित परीक्षण में अर्हक के रूप में अनुशंसित किया था। अंतिम रूप से अर्हक उम्मीदवार वे हैं जो सेना मुख्यालय द्वारा आयोजित एसएसबी परीक्षण के आधार पर अर्हक हुए हैं। इन सूचियों को तैयार करते समय स्वास्थ्य परीक्षा परिणामों को ध्यान में नहीं रखा गया है। सेना मुख्यालय द्वारा इन उम्मीदवारों की जन्मतिथि तथा शैक्षिक योग्यताओं की अभी जांच की जा रही है। अत: इस कारण सभी उम्मीदवारों की उम्मीदवारी अनंतिम है। उम्मीदवारों से अनुरोध है कि वे अपनी जन्मतिथि/शैक्षिक योग्यता आदि के संबंध में अपने दावे के समर्थन में अपने प्रमाण पत्रों की मूल प्रति के साथ इनकी अनुप्रमाणित छायाप्रतियां. अपने प्रथम विकल्प के अनुसार सेना मुख्यालय/नौसेन मुख्यालय/सेना मुख्यालय को भेज दें।
पते में किसी परिवर्तन की स्थिति में उम्मीदवारों को सलाह दी जाती है कि वे इसकी सूचना तत्काल सेना मुख्यालय/नौसेना मुख्यालय/वायु सेना मुख्यालय को भेज दें। ये परिणाम संघ लोक सेवा आयोग की वेबसाइट http://www.upsc.gov.in पर भी उपलब्ध होंगे। तथापि, उम्मीदवार, के अंक अधिकारी प्रशिक्षण अकादमी  हेतु सम्मिलित रक्षा सेवा परीक्षा , 2019 के अंतिम परिणाम घोषित होने के पश्चात आयोग की वेबसाइट पर उपलब्ध होंगे। किसी अतिरिक्त सूचना के लिए उम्मीदवार, संघ लोक सेवा आयोग कायार्लय के गेट ‘सी’ के निकट स्थित सुविधा काउंटर पर किसी भी कार्य दिवस में 10:00 बजे से 17:00 बजे के बीच व्यक्तिगत रूप से अथवा दूरभाष संख्या 011-23385271/ 011-23381125/ 011-23098543 पर संपर्क कर सकते हैं।
अंतिम परिणाम के लिए यहां क्लिक करें:
विज्ञान एवं प्रौद्योगिकी मंत्रालय
एक अध्ययन ने पीठ के निचले हिस्से में पुराने दर्द में योग के लाभों के बारे में पता लगाया
अब तक के अधिकांश योग-आधारित अध्ययन किसी बीमारी से ठीक होने और जीवन की बेहतर गुणवत्ता के संकेतक के रूप में रोगी के अनुभव और दर्द एवं अक्षमता की रेटिंग पर निर्भर रहे हैं। दर्द, दर्द सहने की क्षमता और शरीर के लचीलेपन को मापने वाले शोधकर्ताओं ने पाया है कि योग से पीठ के निचले हिस्से में पुराने दर्द से पीड़ित रोगियों को दर्द से राहत मिलती है, उनमें दर्द सहने की क्षमता बढ़ती है और उनके शरीर के लचीलेपन में सुधार होता है।
नई दिल्ली स्थित एम्स के फिजियोलॉजी विभाग में एडिशनल प्रोफेसर डॉ. रेणु भाटिया ने डॉ. राज कुमार यादव  और डॉ. श्री कुमार वी  के साथ मिलकर पीठ के निचले हिस्से में पुराने दर्द  पर योग के प्रभाव को मापने का शोध किया है।
यह अध्ययन पीठ के निचले हिस्से में पुराने दर्द  से पीड़ित 50 साल की आयु वाले उन 100 रोगियों पर किया गया, जिनका इस बीमारी से गुजरने का 3 साल का इतिहास था। कुल 4 सप्ताह के व्यवस्थित योगिक हस्तक्षेप के बाद, मात्रात्मक संवेदी परीक्षण  ने ठंड के दर्द और ठंड के दर्द को सहन करने की सीमा में वृद्धि दर्शायी। इन रोगियों में कॉर्टिकोमोटर संबंधी उत्तेजना और लचीलेपन में काफी सुधार हुआ।
शोधकर्ताओं ने दर्द , संवेदी धारणा  और कॉर्टिकल उत्तेजना संबंधी मापदंडों के लिए  वस्तुनिष्ठ उपायों को दर्ज किया। उन्होंने बेसलाइन पर स्वस्थ नियंत्रण की तुलना में पीठ के निचले हिस्से में पुराने दर्द  के रोगियों में सभी मापदंडों के बीच महत्वपूर्ण परिवर्तन पाया। योग के बाद सभी मानकों में उल्लेखनीय सुधार पाया गया।
साइंस एंड टेक्नोलॉजी ऑफ योग एंड मेडिटेशन  द्वारा समर्थित और भारत सरकार के विज्ञान एवं प्रौद्योगिकी विभाग द्वारा वित्त पोषित यह शोध हाल ही में 'जर्नल ऑफ मेडिकल साइंस एंड क्लिनिकल रिसर्च' में प्रकाशित हुआ है।
दर्द का आकलन और कॉर्टिकोमोटर संबंधी उत्तेजना के मापदंड पैथोलॉजी के आधार पर मानक चिकित्सा के साथ या उसके बिना पीठ के निचले हिस्से में पुराने दर्द से राहत के लिए चिकित्सीय उपाय के तौर पर योग का सुझाव दिए जाने के पक्ष में वैज्ञानिक प्रमाण के साथ मजबूत आधार स्थापित करने में मदद करेगा। इसके अलावा, इन मापदंडों का उपयोग स्वस्थ होने वाले चरण के दौरान रोगियों के लक्षण देख कर रोग के कारणों के निर्धारण और फॉलोअप कार्रवाई के लिए किया जा सकता है।
शोधकर्ताओं की टीम ने नई दिल्ली स्थित एम्स के दर्द अनुसंधान और टीएमएस प्रयोगशाला में सीएलबीपी रोगियों और फाइब्रोमायल्जिया रोगियों के लिए योग संबंधी एक प्रोटोकॉल भी विकसित किया है।
पीठ के निचले हिस्से में पुराने दर्द के रोगियों में, 4 सप्ताह के योग से जुड़े हस्तक्षेप ने दर्द की स्थिति एवं दर्द से संबंधित कार्यात्मक अक्षमता में सुधार किया और रीढ़ की हड्डी के लचीलेपन एवं कॉर्टिकोमोटर उत्तेजना में उल्लेखनीय रूप से मानक देखभाल से काफी अधिक की वृद्धि की।
इस अध्ययन में यह बताया गया है कि चूंकि लंबी अवधि में योग घर पर किया जा सकता है, इसलिए यह एक सस्ता चिकित्सीय उपाय है। यह न केवल दर्द से राहत देता है बल्कि जीवन की समग्र गुणवत्ता में सुधार करता है और स्वास्थ्य संबंधी अन्य लाभ प्रदान करता है।
डॉ. रेणु भाटिया
प्रकाशन लिंक:https://dx.doi.org/10.18535/jmscr/v9i3.30
पेट्रोलियम एवं प्राकृतिक गैस मंत्रालय
प्रधानमंत्री उज्जवला योजना: वित्त वर्ष 2022-23 में प्रति व्यक्ति खपत में वृद्धि 3.01 से बढ़कर 3.71 हो गई
प्रधानमंत्री उज्जवला योजना लाभार्थियों द्वारा रिफिल 2018-19 में 16 करोड़ से बढ़कर 2022-23 में 35 करोड़ हो गया
तेल विपणन कंपनियां एलपीजी पंचायतों और सार्वजनिक आउटरीच कार्यक्रमों के जरिये व्यवहार में बदलाव की दिशा में काम कर रही हैं
विशेष रूप से ग्रामीण क्षेत्रों में महिलाओं को पारंपरिक ईंधन के इस्तेमाल के कारण होने वाले स्वास्थ्य संबंधी खतरों से छुटकारा दिलाने के लिए पर्यावरण के अनुकूल स्वच्छ खाना पकाने का ईंधन मुहैया कराने के लिए, माननीय प्रधानमंत्री श्री नरेन्द्र मोदी द्वारा 1 मई, 2016 को उत्तर प्रदेश के बलिया से प्रधानमंत्री उज्ज्वला योजना शुरू की गई थी।
वित्त वर्ष 2020-21 के दौरान पूरी दुनिया कोविड की चपेट में थी और पीएमयूवाई परिवारों, जो सबसे गरीब लोग हैं, का समर्थन करने के लिए सरकार ने पीएमजीकेपी के तहत प्रत्येक पीएमयूवाई परिवारों को 3 मुफ्त रिफिल प्रदान करने की घोषणा की। योजना के संचालन के दौरान, पीएमयूवाई लाभार्थियों को कुल 14.17 करोड़ रिफिल मुफ्त दिए गए।
प्री-कोविड वर्ष यानी वित्त वर्ष 2019-20 के आंकड़ों के आधार पर, प्रति व्यक्ति खपत में वृद्धि हुई है जो वित्त वर्ष 2022-23 में 3.01 से बढ़कर 3.71 हो गई है।
पीएमयूवाई परिवार गरीब परिवारों में सबसे गरीब हैं। उज्ज्वला योजना  को गरीब परिवारों की प्रमुख स्वच्छ खाना पकाने के ईंधन एलपीजी तक पहुंच में सुधार के लिए मई 2016 में आरम्भ किया गया था। इस योजना का उद्देश्य गरीब परिवारों को अपना पहला कदम उठाने और स्वच्छता से खाना पकाने की दिशा में व्यवहारिक बदलाव लाने में मदद करना है।
भारत जैसे लोकतांत्रिक समाज में व्यवहारिक परिवर्तन लाने में बहुत समय और लगातार प्रयासों की आवश्यकता होती है। पीएमयूवाई ने लाखों गरीब परिवारों को मुफ्त एलपीजी कनेक्शन मुहैया करवाकर स्वस्थ एवं प्रदूषण मुक्त जीवन की दिशा में उनके पहले कदम में सफलतापूर्वक सहायता की है और साथ ही साथ एमओपी और एनजी के तहत तेल विपणन कंपनियां एलपीजी पंचायत और सार्वजनिक आउटरीच जैसी पहलों के माध्यम से व्यवहार परिवर्तन की दिशा में अपने प्रयत्न जारी रख रही हैं।
2022-23 के दौरान 88 प्रतिशत गरीब पीएमयूवाई परिवारों ने रिफिल लिया है। रिफिल लेने वाले पीएमयूवाई लाभार्थी 2017-18 में 3 करोड़ से बढ़कर 2018-19 में 6 करोड़, 2019-20 में 6.5 करोड़, 2020-21 में 8 करोड़, 2021-22 में 8.05 करोड़ और 2022-23 में 8.41 करोड़ हो गये हैं।
इसके अलावा, पिछले पांच वर्षों में पीएमयूवाई उपभोक्ताओं की प्रति व्यक्ति खपत में 24 प्रतिशत की वृद्धि की शानदार उपलब्धि इस योजना द्वारा लाई गई सद्भावना का प्रमाण है।
पीएमयूवाई लाभार्थियों द्वारा लिया गया कुल रिफिल 2018-19 में 16 करोड़ से बढ़कर 2022-23 में 35 करोड़ हो गया है, जो पीएमयूवाई परिवारों के अस्वच्छ रसोई से उज्ज्वल भविष्य की ओर स्थायी बदलाव में नियमित और निरंतर वृद्धि को सच सिद्ध करता है।
इस्पात मंत्रालय
मॉयल ने फरवरी, 2023 में मैंगनीज उत्पादन में 10 फीसदी की बढ़ोतरी दर्ज की
मॉयल  ने फरवरी, 2023 में 1.31 लाख टन मैंगनीज अयस्क का उत्पादन किया है। यह आंकड़ा पिछले वर्ष की समान अवधि की तुलना में 10 फीसदी अधिक है। वहीं, फरवरी 2023 के दौरान 1.32 लाख टन मैंगनीज अयस्क की बिक्री की गई, जो फरवरी, 2022 की तुलना में 19 फीसदी अधिक है।
मॉयल के अध्यक्ष और प्रबंध निदेशक श्री अजीत कुमार सक्सेना ने कंपनी को उत्पादन में बढ़ोतरी के रूझान को लगातार बनाए रखने के लिए बधाई दी। उन्होंने आगे कहा कि कंपनी आने वाले महीनों में और अधिक उत्पादन के लिए पूरी तरह तैयार है।
मॉयल, भारत सरकार के इस्पात मंत्रालय के प्रशासनिक नियंत्रण के अधीन मिनीरत्न श्रेणी के तहत अनुसूची-ए की सीपीएसई है। यह कुल उत्पादन में 45 फीसदी योगदान करने के साथ देश में मैंगनीज अयस्क की सबसे बड़ी उत्पादक कंपनी है। मॉयल महाराष्ट्र और मध्य प्रदेश में 11 खानों का परिचालन करती है। यह साल 2030 तक अपने उत्पादन को दोगुने से अधिक 30 लाख टन करने की महत्वाकांक्षी सोच रखती है। मॉयल मध्य प्रदेश के अन्य क्षेत्रों के अलावा गुजरात, राजस्थान, छत्तीसगढ़ और ओडिशा में भी व्यावसायिक अवसरों की तलाश कर रही है।
गृह मंत्रालय
अनुच्छेद 370 के निरस्त होने के बाद जम्मू-कश्मीर का आर्थिक विकास
वित्त वर्ष 2019-20 में 18.34 लाख मीट्रिक टन ताजे फल  भेजे गए
नाफेड के माध्यम से कश्मीर घाटी में 70.45 करोड़ रुपये मूल्य के सेब सीधे उत्पादकों से खरीदे गए
(जम्मू और कश्मीर और लद्दाख क्षेत्रों की पूर्ण आर्थिक क्षमता का उपयोग पिछले 70 वर्षों से नहीं हो पा रहा था, क्योंकि जम्मू और कश्मीर के लोग पिछले कई दशकों से सीमा पार से प्रायोजित आतंकवादी हिंसा और अलगाववाद से पीड़ित रहे हैं। अनुच्छेद 35A और कुछ अन्य संवैधानिक अस्पष्टताओं के कारण इस क्षेत्र के लोग भारत के संविधान में उल्लेखित अधिकारों से वंचित रहे हैं और उन्हें देश के अन्य हिस्सों में नागरिकों को मिलने वाले विभिन्न केन्द्रीय कानूनों का लाभ नहीं मिल पा रहा था।
जम्मू और कश्मीर सरकार की सूचना के अनुसार घाटी में कृषि कार्य सुचारु रूप से चल रहा है। वित्त वर्ष 2019-20  के दौरान 18.34 लाख मीट्रिक टन ताजे फल  घाटी से बाहर भेजे गए हैं। सितंबर 2019 में भारत सरकार द्वारा शुरू की जाने वाली बाजार योजनाओं के तहत बागवानी क्षेत्र में पहली बार 70.45 करोड़ रुपये की कीमत के 15769.38 मीट्रिक टन सेबों की खरीद की गई। यह खरीद 28 जनवरी, 2020 तक की है, जिसे नाफेड के जरिए कश्मीर घाटी में सीधे सेब उत्पादकों से खरीदा गया है। इस योजना को 31 मार्च, 2020 तक विस्तार दिया गया है। वर्ष 2019 में मधुमक्खी पालन क्षेत्र में 813 मीट्रिक टन कच्चे रेशम के कोवे का उत्पादन दर्ज किया गया। वित्त वर्ष 2019-20 की पहली तीन तिमाहियों के दौरान 688.26 करोड़ रुपये की हस्तशिल्प सामग्री का निर्यात किया गया। पर्यटन को प्रोत्साहन देने के लिए कई अभियान भी शुरू किए गए हैं।
जम्मू और कश्मीर सरकार ने सूचित किया है कि भारत सरकार के सांख्यिकी और कार्यक्रम कार्यान्वयन मंत्रालय द्वारा किए जाने वाले सामयिक श्रम बल सर्वेक्षण के अनुसार 15 वर्ष और उससे अधिक आयु समूह के लोगों के संबंध में श्रमिक आबादी औसत 51 प्रतिशत है।
भारत सरकार, केंद्र शासित प्रदेश जम्मू-कश्मीर और केंद्र शासित प्रदेश लद्दाख के समग्र विकास के लिए पूरी तरह से प्रतिबद्ध है। 80,068 करोड़ रुपये वाले प्रधानमंत्री विकास पैकेज -2015 के तहत सड़क, बिजली, स्वास्थ्य, पर्यटन, कृषि, बागवानी, कौशल विकास क्षेत्र आदि में प्रमुख विकास परियोजनाएं पहले से ही कार्यान्वयन के विभिन्न चरणों में हैं। भारत सरकार द्वारा वैयक्तिक लाभार्थी केंद्रित योजनाओं सहित कई प्रमुख योजनाएं जम्मू-कश्मीर क्षेत्र के विकास के लिए कार्यान्वित की जा रही हैं।
प्रधानमंत्री कार्यालय
प्रधानमंत्री ने हैदराबाद में भारत बायोटेक सुविधा का दौरा किया
(प्रधानमंत्री नरेन्द्र मोदी ने कोविड के लिए वैक्सीन विकास और विनिर्माण प्रक्रिया की व्यक्तिगत समीक्षा करने के लिए अपनी तीन नगरों की यात्रा के तहत हैदराबाद में भारत बायोटेक सुविधा का दौरा किया।
श्री मोदी ने अपने ट्वीट मे कहा, "हैदराबाद में भारत बायोटेक सुविधा में, स्वदेशी कोविड-19 वैक्सीन की तैयारी के बारे में जानकारी दी गई। अब तक के परीक्षणों में हुई प्रगति के लिए वैज्ञानिकों को बधाई दी। उनकी टीम त्वरित प्रगति के लिए आईसीएमआर के साथ मिलकर कार्य कर रही है।"
प्रधानमंत्री ने आज प्रातः अहमदाबाद में ज़ाइडस बायोटेक पार्क का दौरा किया।
उप राष्ट्रपति सचिवालय
उपराष्ट्रपति दो अफ्रीकी देशों कोमोरोस और सिएरा लियोन की यात्रा पर जायेंगे
अफ्रीका के साथ भारत के जुड़ाव को जारी रखते हुए, उपराष्ट्रपति श्री एम. वेंकैया नायडू 10 अक्टूबर को कोमोरोस और सिएरा लियोन की यात्रा पर जाएंगे।
अफ्रीका के दक्षिण-पूर्वी तट पर स्थित द्वीपसमूह देश कोमोरोस और सिएरा लियोन की किसी उच्च भारतीय पदाधिकारी की यह पहली यात्रा होगी।
कोमोरोस की राजधानी, मोरोनी पहुंचने के तुरंत बाद, श्री नायडू, कोमोरोस के राष्ट्रपति श्री अज़ाली असौमानी से मुलाकात करेंगे। बाद में, श्री नायडू कोमोरोस में रहने वाले भारतीय समुदाय को संबोधित करेंगे।
11 अक्टूबर को उपराष्ट्रपति, कोमोरोस के राष्ट्रपति के साथ प्रतिनिधिमंडल स्तर की वार्ता करेंगे। इसके बाद उपराष्ट्रपति श्री नायडू और कोमोरोस के राष्ट्रपति श्री अज़ाली असौमानी दोनों देशों के बीच विभिन्न क्षेत्रों में हो रहे समझौतों पर हस्ताक्षर करने के गवाह बनेंगे। वे दोनों एक प्रेस वक्तव्य भी जारी करेंगे।
कोमोरोस की अपनी यात्रा के दौरान श्री नायडू, कोमोरोस संघ की असेम्बली के अध्यक्ष श्री अब्दु ओसेनी के साथ भी बातचीत करेंगे और सिएरा लियोन की राजधानी फ्रीटाउन जाने से पहले संसद  को भी संबोधित करेंगे। ।
सिएरा लियोन की विदेशी मामले और अंतर्राष्ट्रीय सहयोग मंत्री सुश्री नबीला फरीदा ट्यूनिस उपराष्ट्रपति के आगमन के तुरंत बाद उनसे मुलाकात करेंगी।
13 अक्टूबर को, उपराष्ट्रपति सियरा लियोन गणराज्य के राष्ट्रपति श्री जूलियस माडा बायो के साथ मुलाकात करेंगे। बाद में उनके साथ प्रतिनिधिमंडल स्तर की वार्ता होगी और दोनों गणमान्य व्यक्ति दोनों देशों के बीच होने वाले समझौतों पर हस्ताक्षर करने के साक्षी होंगे।
उसी दिन, श्री नायडू भारतीय समुदाय को भी संबोधित करेंगे। 14 अक्टूबर को श्री नायडू दिल्ली प्रस्थान से पूर्व संसद के अध्यक्ष डॉ. अबास बुंडू से मुलाकात करेंगे।
भारत के उपराष्ट्रपति की अफ्रीका की यह दूसरी यात्रा है। इससे पहले नवंबर 2018 में, श्री नायडू ने बोत्सवाना, जिम्बाब्वे और मालावी की यात्रा की थी। उन्होंने इन देशों के साथ द्विपक्षीय संबंधों को मजबूत करने के लिए यह दौरा किया था।
सूचना और प्रसारण मंत्रालय
ऑस्कर अकादमी के प्रेसीडेंट जॉन बैली ने ‘डिजिटल डिलेमा’ का हिंदी संस्करण लांच किया
आज नई दिल्ली में एक विशेष समारोह में मोशन पिक्चर आर्टस एंड सांइसेज  के प्रेसीडेंट जॉन बैली ने आज अकादमी प्रकाशन ‘डिजिटल डिलेमा’ के हिंदी संस्करण का ई लांच किया। इस अवसर पर जाने माने फिल्म एडीटर तथा अकादमी की गवर्नर सुश्री कैरोल लिटिलटन, एफसीएटी के अध्यक्ष न्यायमूर्ति श्री मनमोहन सरीन, सूचना और प्रसारण मंत्रालय के सचिव श्री अमित खरे, सीबीएफसी के अध्यक्ष श्री प्रसून जोशी अकादमी के सदस्य श्री उज्जवल निरगुडकर तथा एनएफएआई के निदेशक श्री प्रकाश मगदम उपस्थित थे।
जॉन बैली ने अपने भाषण में कहा कि भारत की फिल्म बिरादरी तक पहुंचने के लिए अकादमी प्रकाशन का हिंदी में अनुवाद महत्वपूर्ण है। फिल्म संग्रह माध्यम में टेक्नोलॉजी से हुए परिवर्तनों के कारण अनेक चुनौतियां आई हैं और यह पुस्तक प्रारंभ से डिजिटल सामग्री के संग्रहण को समझने और नियोजन में फिल्मकारों को सहायता देगी। डिजिटल डिलेमा पुस्तक मिल्ट शेल्टन तथा ऐंर्डी मालट्ज की लिखित पुस्तक है और विश्वभर में अनेक भाषाओं में इसका अनुवाद किया गया है। सूचना और प्रसारण मंत्रालय का संगठन राष्ट्रीय फिल्म संग्रहालय फिल्म संरक्षण, सुरक्षा तथा पुन:स्थापन का कार्य करता है। संग्रहालय ने अकादमी के साथ प्रकाशनों के हिंदी अनुवाद के लिए समझौता किया है ताकि देश में विभिन्न हितधारकों को लाभ मिल सके।
अकादमी मोशन पिक्चर्स की कला और विज्ञान को आगे बढ़ाने के लिए कार्य करती है।
अकादमी की विज्ञान तथा टेक्नोलॉजी परिषद ने अपनी एक महत्वपूर्ण रिपोर्ट में यह पता लगाया कि कौन-कौन से बड़े मूवी प्रतिष्ठान, डिजिटल डाटा के संग्रहण और डाटा एक्सेस का कार्य कर रहे हैं। वर्षों बाद परिषद ने पाया कि डिजिटल संग्रहण की विश्वसनीयता का विषय काफी व्यापक है। इस पुस्तक में सक्षम रूप से अभिलेख तैयार करने की चुनौतियों और दीर्घकालिक दृष्टि से बड़े डाटा एक्सेस की चुनौतियों की चर्चा की गई है।
प्रधानमंत्री कार्यालय
प्रधानमंत्री ने पूर्व केंद्रीय मंत्री और प्रसिद्ध अधिवक्ता श्री शांति भूषण के निधन पर शोक व्यक्त किया
प्रधानमंत्री श्री नरेन्द्र मोदी ने पूर्व केंद्रीय मंत्री और प्रसिद्ध अधिवक्ता श्री शांति भूषण के निधन पर गहरा दुख व्यक्त किया है।
प्रधानमंत्री ने एक ट्वीट में कहा :
"श्री शांति भूषण को कानून के क्षेत्र में उनके योगदान और वंचितों की आवाज उठाने के उनके जुनून के लिए याद किया जाएगा। उनके निधन से दुखी हूं। उनके परिवार के प्रति संवेदना। ओम शांति।"
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 196.32 करोड़ से अधिक टीके लगाए जा चुके हैं
12-14 आयु वर्ग में 3.58 करोड़ से अधिक खुराकें लगाई गई
भारत में कोरोना के सक्रिय मामले 79,313 हैं
पिछले 24 घंटों में 9,923 नए मामले सामने आए
स्वस्थ होने की वर्तमान दर 98.61 प्रतिशत
साप्ताहिक सक्रिय मामलों की दर 2.67 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 196.32 करोड़  से अधिक हो गया। इस उपलब्धि को 2,53,58,263 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.58 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,08,349
|
|
दूसरी खुराक
|
|
1,00,56,882
|
|
प्रीकॉशन खुराक
|
|
55,41,271
|
|
अग्रिम पंक्ति के कर्मी
|
|
पहली खुराक
|
|
1,84,22,159
|
|
दूसरी खुराक
|
|
1,76,13,030
|
||
|
प्रीकॉशन खुराक
|
|
96,66,829
|
|
12-14 वर्ष आयु वर्ग
|
|
पहली खुराक
|
|
3,58,19,121
|
|
दूसरी खुराक
|
|
2,12,96,142
|
|
15-18 वर्ष आयु वर्ग
|
|
पहली खुराक
|
|
6,01,28,335
|
|
दूसरी खुराक
|
|
4,78,32,947
|
|
18-44 वर्ष आयु वर्ग
|
|
पहली खुराक
|
|
55,79,22,551
|
|
दूसरी खुराक
|
|
49,81,730,44
|
|
प्रीकॉशन खुराक
|
|
20,87,553
|
|
45-59 वर्ष आयु वर्ग
|
|
पहली खुराक
|
|
20,33,90,274
|
|
दूसरी खुराक
|
|
19,27,25,116
|
|
प्रीकॉशन खुराक
|
|
21,25,281
|
|
60 वर्ष से अधिक आयु वर्ग
|
|
पहली खुराक
|
|
12,72,09,000
|
|
दूसरी खुराक
|
|
12,03,33,098
|
|
प्रीकॉशन खुराक
|
|
2,24,92,021
|
|
प्रीकॉशन खुराक
|
||
|
4,19,12,955
|
|
कुल
|
|
|
|
1,96,32,43,003
भारत में सक्रिय मामले आज 79,313 हैं। सक्रिय मामले, कुल पॉजिटिव मामलों के 0.18 प्रतिशत हैं।
नतीजतन, भारत में स्वस्थ होने की दर 98.61 प्रतिशत है। पिछले 24 घंटों में 7,293 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,27,15,193 हो गई है।
बीते 24 घंटे में कोरोना के 9,923 नए मामले सामने आएं।
पिछले 24 घंटों में कुल 3,88,641 जांच की गई हैं। भारत ने अब तक कुल 85.85 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.67 प्रतिशत है और दैनिक रूप से पुष्टि वाले मामलों की दर 2.55 प्रतिशत है।